Author: RaganovaB
Last saved by: agenda0
Company: MOSR

Vyhodnotenie pripomienkového konania

Rezort | Pripomienka | Typ | Vyh. | Spôsob vyhodnotenia | Poznámka
MF SR | Všeobecná pripomienka: V dôvodovej správe sú kvantifikované finančné dôsledky navrhovaných opatrení v platovej oblasti vo výške 106,0 mil. Sk mesačne, pričom zvýšenie výdavkov v druhom polroku roku 2002 vo výške 634,0 mil. Sk má byť plne pokryté v rámci schváleného rozpočtu kapitoly ministerstva obrany. Neuvádzajú sa finančné dôsledky navrhovaných opatrení v kapitole Ministerstva vnútra SR a Ministerstva dopravy, pôšt a telekomunikácií SR, kde sú tiež príslušníci, ktorých platové náležitosti sa odvíjajú od zákona č. 380/1997 Z. z. Žiadame, aby predkladateľ v súlade s § 51 zákona č. 303/1995 Z. z. o rozpočtových pravidlách v znení neskorších predpisov doplnil predpokladané finančné dôsledky na rok 2002 a na nasledujúce roky. | Z | A | Podľa vládneho návrhu zákona o ozbrojených silách Slovenskej republiky sa Vojsko Ministerstva vnútra SR a Železničné vojsko zrušujú a nebudú tvoriť súčasť ozbrojených síl. Predpokladané finančné dôsledky na rok 2002 boli vo všeobecnej časti dôvodovej správy uvedené a dopady na nasledujúce roky doplnené. |
MF SR | Všeobecná pripomienka: V kvantifikácii nie sú tiež vyčíslené finančné dôsledky poskytovania navrhovaných jednorazových finančných náležitostí (príspevok pri vzniku služobného pomeru a stabilizačný príspevok). Nekvantifikuje sa ani dôsledok poskytovania príspevku na bývanie, ktorý sa navrhuje zaviesť v pripravovanej novele zákona č. 370/1997 Z. z. o vojenskej službe. Tak ako v stanovisku k zákonu o vojenskej službe, kde sme nesúhlasili so zavedením príspevku na bývanie, nesúhlasíme ani so zavedením príspevku pri vzniku služobného pomeru a stabilizačného príspevku  a ustanovenia týkajúce sa týchto pôžitkov  žiadame vypustiť. | Z | A | Ako vyplýva z návrhu zákona, poskytnutie príspevku pri vzniku služobného pomeru alebo stabilizačného príspevku nemá obligatórnu podobu. Zároveň sa vychádza z predpokladu, že uvedené príspevky sa budú poskytovať len vymedzenému okruhu osôb, podľa potrieb ozbrojených síl. Tak, ako je uvedené v dôvodovej správe k bodu 15, príspevky sa budú poskytovať aj v závislosti od zdrojových možností rozpočtovej kapitoly. Poskytnutie príspevku na bývanie nevyplýva zo zákona o peňažných náležitostiach vojakov, ale zo zákona o vojenskej službe. Preto náklady s ním spojené nie je možné vyčíslovať  v tomto návrhu zákona. |

MF SR

Všeobecná pripomienka: Nemôžeme súhlasiť s vyjad-rením predkladateľa, že predložený návrh bol pripravený okrem iného na základe zmien v oblasti pracovného práva, predovšetkým v nadväznosti na úpravy platových pomerov zamestnancov rozpočtovej a príspevkovej sféry (realizácia zákona č. 312/2001 Z. z. o štátnej službe a zákona č. 313/2001 Z. z. o verejnej službe). Nestotožňujeme sa ani s vyjadrením, že vojenská profesionálna služba ako povolanie nemôže konkurovať úrovňou príjmov na trhu práce so sférou rozpočtovou. Sme toho názoru, že úroveň odmeňovania profesionálnych vojakov je v súčasnej dobe dostatočná a priemerná mzda profesionálnych vojakov zabezpečená v štátnom rozpočte na rok 2002 je adekvátne vyššia v porovnaní s úrovňou odmeňovania v rozpočtovej sfére.

Z

N

Pripomienka by bola akceptovateľná za predpokladu, že by sa nepripravovala transformácia ozbrojených síl a ich profesionalizácia. Tento zámer predpokladá aj výrazné zmeny vo vnútornej hodnostnej  štruktúre. Znamená znižovanie počtov  dôstojníckych a generálskych funkcií, zvýšenie počtu poddôstojníckych a práporčíckych funkcií a čo je najdôležitejšie, zavedenie kategórie „mužstvo“ t.j. osoba s hodnosťou vojak, ktorá bude vykonávať vojenskú službu profesionálne. Podiel skupiny mužstvo a poddôstojníci by sa v porovnaní s dneškom, keď tvorí 31,7 % z celkového počtu profesionálnych vojakov, mal zvýšiť na 79,6 %. Profesionálnym vojakom v hodnosti vojak sa v zákone navrhuje poskytovať obligatórne 10.000 Sk mesačne. Sme názoru, že nižšia finančná „ponuka“ nie je na trhu práce konkurencieschopná.  
Po prerokovaní a vysvetlení pripomienka MF SR ďalej neuplatňovaná.

MF SR

Všeobecná pripomienka: V nadväznosti na uplatnené zásadné pripomienky a najmä s ohľadom na skutočnosť, že predložený návrh zákona predstavuje radikálne odlišný systém v odmeňovaní profesionálnych vojakov voči ostatným ozbrojeným zložkám s ním zásadne nesúhlasíme.

Z

N

Práve takáto radikálna zmena je zámerom návrhu. Ostatné ozbrojené zložky boli od samého počiatku budované ako výlučne profesionálne. Armáda SR sa na tento významný krok pripravuje až v tomto období a profesionalizácia sa súčasne spája aj so zámerom prejsť na zásadne odlišný systém odmeňovania – podľa dosiahnutej hodnosti – to znamená dosiahnuť súlad so systémami odmeňovania v prevažnej časti členských štátov NATO.
Po prerokovaní a vysvetlení pripomienka MF SR ďalej neuplatňovaná.

MV SR | Všeobecná pripomienka: Vzhľadom na nedodržanie lehoty na zaslanie pripomienok uvedenej v Legislatínych pravidlách vlády Slovenskej republiky nebolo možné dôsledne predmetný návrh posúdiť. | O | N | Ide o konštatovanie, oznámenie o zverejnení návrhu bolo rozoslané 11. januára 2002 s termínom na 18. január 2002. V prípade požiadavky na dlhší termín postačilo oznámenie o tom, že pripomienky budú doručené neskôr, takéto riešenie využilo napr. Ministerstvo financií SR. |

NBS

Všeobecná pripomienka: Návrh zákona mal byť zapracovaný do návrhu zákona, ktorý bol prijatý ako zákon č. 563/2001 Z. z. a to už aj z hľadiska splnomocnenia na vyhlásenie úplného znenia zákona č. 380/1997 Z. z.

O

N

Zákonom č. 563/2001 Z. z. realizovaná novelizácia zákona č. 380/1997 Z. z. vyplývala z akútnej potreby právnej úpravy problémov vyplývajúcich z jeho uplatňovania. Predložený návrh novelizácie nadväzuje na nové návrhy zákonov v tejto oblasti a to: 
- ústavný zákon o bezpečnosti štátu v čase vojny, vojnového stavu, výnimočného stavu a núdzového stavu, 
- zákon o obrane Slovenskej republiky,
- zákon o ozbrojených silách,
- zákon o brannej povinnosti, ktoré boli 9. januára 2002 prerokované a schválené vládou Slovenskej republiky a ktorých účinnosť sa navrhuje 1. marca 2002. Návrh novelizácie zákona č. 380/1997 Z. z. v znení zákona č. 563/2001 Z. z. predpokladá účinnosť 1. júla 2002.

ÚV SR Inštitút pre aproximáciu práva

Doložka zlučiteľnosti: Zverejnený návrh zákona neobsahuje doložku zlučiteľnosti, žiadame jej vypracovanie. Žiadame vypracovať ju podľa nového znenia prílohy č. 1 legislatívnych pravidiel. V práve EÚ nie  je priama úprava problematiky návrhu zákona. Problematika návrhu zákona je ponechaná na vnútroštátnu úpravu. Problematika návrhu zákona je však spojená s uplatňovaním zásady rovnakého odmeňovania mužov a žien. V primárnom práve je zásada rovnakého odmeňovania mužov a žien  upravená v priamo aplikovateľnom čl. 141 Zmluvy o založení Európskych spoločenstiev v jej amsterdamskom znení. V sekundárnom práve EÚ je zásada rovnakého odmeňovania mužov a žien premietnutá v smernici Rady 75/117/EHS o aproximácii zákonov členských štátov, ktoré sa týkajú aplikácie zásady rovnakej odmeny pre mužov a ženy. V bode (3), písm. a) žiadame doplniť o právne dokumenty, podľa ktorých je problematika návrhu zákona prioritou.  V bode (3), písm. b) žiadame doplniť identifikáciu záväzkov vyplývajúcich z negociačných pozícií. V bode (4), písm. a) žiadame uviesť pramene primárneho práva, konkrétne čl. 141 Zmluvy o založení Európskych spoločenstiev v jej amsterdamskom znení, pramene sekundárneho práva EÚ, konkrétne smernicu 75/117/EHS spolu s uvedením stručnej charakteristiky týchto právnych noriem.
V bode (5) žiadame uviesť stupeň zlučiteľnosti – úplná, nakoľko smernica 75/117/EHS bola transportovaná v plnom rozsahu do zákona o peňažných náležitostiach vojakov. Body (6) a (7) doložky zlučiteľnosti treba uviesť, aj keď vzhľadom na charakter návrhu zákona nebude potrebné ich vyplnenie. V bode (7) treba uviesť účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom ES/EÚ, ak sa jej zúčastnili.

Z

A

Doložka zlučiteľnosti dopracovaná.

MF SR | K bodu 1: V § 2 ods. 1 písm. g) sa navrhuje zavedenie osobitných jednorazových peňažných náležitostí, ktorých dosah na štátny rozpočet v dôvodovej správe nie je predložený. Žiadame kvantifikovať ich dosah vo všetkých zainteresovaných rozpočtových kapitolách. | Z | A | Ako vyplýva z návrhu zákona, poskytnutie príspevku pri vzniku služobného pomeru alebo stabilizačného príspevku nemá obligatórnu podobu. Zároveň sa vychádza z predpokladu, že uvedené príspevky sa budú poskytovať len vymedzenému okruhu osôb, podľa potrieb ozbrojených síl. Tak, ako je uvedené v dôvodovej správe k bodu 15, príspevky sa budú poskytovať aj v závislosti od zdrojových možností rozpočtovej kapitoly. |
GP SR | K bodu 1: Za slovo „náležitostí“ vložiť čiarku. | O | A | Text upravený. |
MPSVaR SR | K bodu 2: V § 3 ods. 2 písm. s) odporúčame doplniť na konci odkaz na osobitný právny predpis, alebo v § 25 (bod 9) zapracovať definíciu pojmu „útvar sily vysokej pripravenosti“, ktorý pojem nepozná ani základný zákon č. 380/1997 Z. z. ani jeho novela v zákone č. 563/2001 Z. z. | O | N | Pojem „sily vysokej pripravenosti“ vyplýva z koncepčných dokumentov o obrane a bezpeč-nosti, nie je ustanovený všeobecne záväzným právnym predpisom. Zloženie ozbrojených síl vyplýva z ich vnútorného organizačného členenia. Podľa § 2a ods. 2 zákona NR SR č. 3/1993 Z. z. o zriadení Armády Slovenskej republiky v znení neskorších predpisov o ňom rozhoduje Rada obrany štátu na návrh ministra obrany. V pripravovanom návrhu zákona o ozbrojených silách Slovenskej republiky o ich vnútornom členení bude rozhodovať minister obrany na návrh náčelníka Generálneho štábu Armády Slovenskej republiky (§ 2 ods. 5). |
GP SR | K bodu 3: § 6 ods. 1 odporúčame upraviť takto: „(1) Profesionálnemu vojakovi ustanovenému do funkcie s plánovanou hodnosťou mužstva, poddôstojníckou hodnosťou alebo práporčíckou hodnosťou patrí funkčný plat podľa prílohy č. 2.“. | O | A | Navrhované znenie zapracované. |

MF SR

K bodu 4: Nesúhlasíme, aby sa hodnostné príplatky na príslušný rok zvyšovali o pevné sumy ustanovením v zákone o štátnom rozpočte SR a termín účinnosti bol ustanovený nariadením vlády SR. Ide o nesystémový krok, ktorý rieši hodnostný príplatok iba v jednej kategórii zamestnancov profesionálnych vojakov bez ohľadu na realizáciu hodnostného príplatku u príslušníkov ostatných ozbrojených zložiek (príslušníci PZ, SIS, Zboru väzenskej a justičnej stráže a pod.).

Z

N

Navrhované riešenie je prvým z rady systémových krokov vo vzťahu k právnym úpravám v prevažnej časti členských štátov NATO. Nie je odôvodnené a ani možné mechanicky porovnávať jednotlivé zložky peňažných náležitostí poskytovaných odlišným zložkám ozbrojených síl, ktoré plnia odlišné úlohy.
Po prerokovaní a vysvetlení pripomienka MF SR ďalej neuplatňovaná.

GP SR | K bodu 4: § 8 ods. 3 návrhu žiadame vypustiť. Hodnostné príplatky zvýšené podľa zákona o štátnom rozpočte nemožno upraviť ešte raz nariadením vlády. Nariadením vlády nemožno novelizovať zákon (viď. znenie druhej vety ods. 3). | Z | A | Text odseku 3 návrhu vypustený. |
MPSVaR SR | K bodu 4: V § 8 ods. 2 odporúčame ustanovenie spresniť v súlade s dôvodovou správou, či pôjde skutočne o každoročnú úpravu (zvyšovanie) hodnostných príplatkov, keďže tento návrh má nadväzovať na zákon o štátnom rozpočte na príslušný rok. | O | A | Pripomienka bola plne akceptovaná vložením slova „každoročne“ za slovo „ustanovené“. |
MPSVaR SR | K bodu 4: Odporúčame, vzhľadom na celkovú úroveň platu, prehodnotiť ostatné zložky platu vojakov. Dôvody: Vychádzajúc z odôvodnenia k bodu 4 v osobitnej časti dôvodovej správy, podľa ktorej koncepcia odmeňovania profesionálnych vojakov počíta, že „rozhodujúcou zložkou systému odmeňovania podľa vojenských hodností bude plat zodpovedajúci dosiahnutej hodnosti“, potom podstatnú časť platu by podľa nášho názoru mala tvoriť zložka platu za hodnosť. | O | N | Pripomienkujúci subjekt uvádza, že ide o koncepčný zámer, ktorý je dlhodobý a práve navrhované ustanovenie je jedným z prvkov zabezpečujúcich jeho budúcu realizáciu. |
MS SR | K bodu 4: V § 8 si odsek 2 a 3 navzájom odporujú, rozpor možno odstrániť vypustením odseku 3 návrhu. | O | A | Text odseku 3 návrhu vypustený. |
Zväz vojakov ASR | K bodu 5: V § 19 ods. 2 slovo „ministerstvo“ nahradiť slovom „minister“. V ustanovení zákona č. 198/1994 Z. z. o Vojenskom spravodajstve je vymedzené, že Vojenské spravodajstvo riadi minister a nie ministerstvo. | O | N | Splnomocnenie je v súlade s § 4 zákona č. 575/2001 Z. z. o organizácii činnosti vlády a organizácii ústrednej štátnej správy. | Prip. zaslaná po termíne.

GP SR,

Zväz vojakov ASR

K bodu 8: § 22 ods. 5 žiadame upraviť obdobne ako v našej pripomienke k bodu 4 (§ 8 ods. 3).

Z,

Z

N

Nejde o zmenu zákona nariadením vlády. Ustanovenie nadväzuje na § 7, v ktorom je upravený postup zvyšovania funkčných platov zákonom o štátnom rozpočte. Ide o vykonanie ustanovenia zákona nariadením vlády.
Po prerokovaní a vysvetlení  pripomienka GP SR ďalej neuplatňovaná.

Prip. Zväzu vojakov ASR zaslaná po termíne.

MVRR SR | K bodu 8: K § 22 odsek 5 – postupné znižovanie osobného príplatku podľa odseku 1 pod 30 % a podľa odseku 2 pod 70 % výrazne znemožní veliteľom uplatňovať veliteľskú právomoc na zlepšenie práce vojaka. Navrhujeme odsek 5 návrhu zákona zrušiť – neuplatniť. | O | N | Navrhnutá právna úprava zodpovedá zámerom rezortu o budúcom systéme odmeňovania založenom na vojenskej hodnosti. Zvýšenie zákonných nárokov v porovnaní s fakulta-tívnymi, v ktorých sa môže prejavovať subjektivizmus, je zámerom. Na uplatňovanie veliteľskej právomoci vytvárajú viac ako dostatočný priestor iné zákony, napr. zákon o vojenskej službe. |
MPSVaR SR | K bodu 8: V § 22 odsek 5 odporúčame poslednú vetu vypustiť ako nadbytočnú. | O | N | V konkrétnom prípade výslovné vyjadrenie skončenia platnosti je potrebné, nariadením vlády nie je možné derogovať v zákone ustanovené osobné príplatky, to musí realizovať zákon. Aby ustanovenie nebudilo dojem, že nariadenie vlády mení zákon, lebo v skutočnosti pôjde o vykonanie ustanovenia zákona nariadením vlády, je potrebné poslednú vetu v ustanovení ponechať. |
MS SR | K bodu 8: Úvodnú vetu navrhujeme formulovať v tomto znení: „8. § 22 sa dopĺňa odsekom 5, ktorý znie:“. | O | A | Úvodná veta preformulovaná. |
MS SR | K bodu 8: V § 22 ods. 5 v 6 riadku slová „nariadenie vlády“ nahradiť slovami „vláda nariadením“ (bod 26 prílohy č. 2 Legislatívnych pravidiel vlády SR) | O | A | Ustanovenia sú zosúladené. |
MF SR | K bodu 8: navrhujeme zosúladiť s Legislatívnymi pravidlami vlády SR. | O | A | Ustanovenie dopracované. |

MS SR

K bodu 11: Úvodnú vetu navrhujeme formulovať takto:
„V § 33 odsek 1 znie.“

O

C

Úvodná veta zosúladená s Legislatívnymi pravidlami vlády SR vypustením slova „novým“.

MS SR | K bodu 11: § 33 - k obsahu odseku 1: tu je nutné doplniť o aké „stredné vzdelanie“ ide (stredné odborné – učňovské alebo úplné stredné odborné, či všeobecné s maturitou). | O | A | Akceptované vložením slov „alebo stredne odborné vzdelenie“. Platná právna úprava v § 33 ods. 1 (novooznačený ako odsek 2) už upravuje zaradenie do platovej triedy občana prijatého do služobného pomeru po získaní úplného stredného vzdelania, t. j. s ukončenou maturitnou skúškou. |
MF SR | K bodu 11: Navrhujeme zosúladiť s Legislatívnymi pravidlami vlády SR. | O | A | Ustanovenie upravené. |

MS SR,

MV SR

K bodu 12,13, 14: Odporúčame vypustiť.
Dôvod: Slovo „druhej“ v odseku 2 neexistuje, rovnako číslica „4“ v bode 13 a číslica „5“ v bode 14; pozri aj zákon č. 563/2001 Z. z..

O,

O

N

V bode 11 bol do § 33 vložený odsek 1 a doterajšie odseky 1 až 4 boli označené ako odseky 2 až 5. V súlade s Legislatívnymi pravidlami vlády SR sú už tieto odseky v bodoch 12 až 14 uvedené s novým označením.

ÚV SR  SeOB, 

MŠ SR

K bodu 15: § 39a ods. 1: Predmetné ustanovenie je diskriminačné, nakoľko napr. Policajná akadémia v Bratislave pripravuje nielen policajtov, ale aj „civilov“ – absolventov stredných škôl, ktorí končia na tejto škole magisterské štúdium (v internej i v externej forme) ako „civilní občania“. Títo občania sa takisto môžu uchádzať o prijatie do (dočasného, resp. trvalého) služobného pomeru podľa osobitného predpisu. Podľa navrhovanej dikcie by však nemali nárok na možnosť poskytnutia príspevku pri vzniku služobného pomeru. Preto odporúčame návrh znenia § 39a ods. 1 upraviť tak, aby k uvedenej diskriminácii nedochádzalo.

Z,

O

A

Znenie ustanovenia bolo dopracované tak, aby príspevok mohol byť poskytnutý aj občanovi, ktorý vyštudoval na vojenskej alebo policajnej škole.  Podmienkou je, aby si kvalifikáciu zvyšoval na vlastné náklady, teda nevyužíval úľavy a hmotné zabezpečenie ktorých poskytovanie je možné zo strany zamestnávateľa, teda aby sa predišlo nežiadúcej kumulácii zvýhodnení jednej osoby.

GP SR | K bodu 15: Znenie § 39a žiadame zásadným spôsobom prepracovať. Podľa ods. 1 možno profesionálnemu vojakovi poskytnúť pri vzniku služobného pomeru až do výšky 150 000 Sk, tzn. jednorazovo. V ustanovení ods. 2 a 3 je úprava „splátkového kalendára“, čiže nie jednorazovo. | Z | A | Ustanovenie upravené tak, že poskytnutie príspevku pri prvom vzniku dočasného služobného pomeru musí byť dohodnutý vopred a dohoda musí byť uzatvorená písomne.  Takto priznaný príspevok bude splatný naraz spolu so služobným príjmom za prvý kalendárny mesiac trvania dočasného služobného pomeru. |
GP SR | K bodu 15: Podľa § 11 ods. 1 písm. b) zákona č. 370/1997 Z. z. o vojenskej službe môže dočasný služobný pomer trvať od 3 do 15 rokov, ale podľa ods. 3 sa vyplatí príspevok najneskôr do troch rokov. Navrhované znenie vytvára priestor pre špekulatívne uzatváranie dočasného služobného pomeru. | O | A | Návrh ustanovenia upravený tak, že príspevok bude možné poskytnúť len pri prvom uzatvorení dočasného služobného pomeru. Súčasne sa navrhuje vyplatiť príspevok jednorazovo. |
GP SR | K bodu 15: Dávame na zváženie nahradiť pojem „osobitné jednorazové peňažné náležitosti“ a používať pojmy „náborový príspevok“ (§ 39a) a „stabilizačný príspevok“ (§ 39b). | O | N | Navrhovaná zmena názvu príspevku by nevystihovala skutočný obsah tohto ustanovenia. |
GP SR | K bodu 15: V ustanovení používať jednotný pojem „dočasný služobný pomer“ tak, ako je to v ods. 1. | O | A | V ustanovení sa používa označenie služobného pomeru ako „dočasný“. |
GP SR | K bodu 15: Žiadame priamo v návrhu zákona diferencovať výšku poskytovaného príspevku podľa stupňa dosiahnutého vzdelania a na splnenie kvalifikačných predpokladov. | Z | A | Ustanovenie odseku 5 upravené v súlade s pripomienkou. |

GP SR

K bodu 15: Podrobnosti treba upraviť všeobecne záväzným právnym predpisom a nie vnútorným predpisom.

Z

N

Splnomocnenie obsiahnuté v návrhu odseku 7, podľa ktorého bude možné podrobnosti a výšku príspevku pri vzniku služobného pomeru v súlade so zákonom ustanovovať vnútorným predpisom, umožňuje pružnejšie reagovať na potreby ozbrojených síl, t. j. finančne motivovať tie odbornosti, ktoré bude rezort obrany chcieť personálne doplniť. Každý záujemca o profesionálnu službu v ozbrojených silách sa bude môcť s podmienkami priznania príspevku oboznámiť v stredis-kách pre nábor a na internetovej stránke ministerstva obrany.
Po prerokovaní a vysvetlení stanovísk pripomienka ďalej neuplatňovaná.

GP SR

K bodu 15: Chýba právna úprava vrátenia poskytnutého príspevku. Žiadame nasledovnú úpravu:
„(4) Časť príspevku pri vzniku služobného pomeru podľa ods. 2 a 3 nepatrí profesionálnemu vojakovi, ak v uplynulom roku pred termínom jeho splatnosti
a) bol právoplatne odsúdený pre trestný čin k podmienečnému trestu,
b) požiadal o prepustenie zo služobného pomeru.
(5) Príspevok pri vzniku služobného pomeru podľa ods. 2 a 3 profesionálnemu vojakovi nepatrí a profesionálny vojak je povinný vyplatenú časť príspevku vrátiť, ak pred skončením prevzatého záväzku na dočasný služobný pomer
a) bol právoplatne odsúdený pre trestný čin k nepodmienečnému trestu alebo mu bol uložený trest straty vojenskej hodnosti,
b) bol na základe služobného hodnotenia hodnotený ako nespôsobilý na výkon profesionálnej služby,
c) prestal spĺňať niektoré z podmienok podľa osobitného predpisu,^20b)
d) neplní niektorú zo základných povinností vojaka alebo porušil niektorý zákaz ustanovený osobitným predpisom.^20c)“.
Tieto pripomienky žiadame premietnuť aj v § 39b.

Z

A

Návrh zákona doplnený o ustanovenie, ktorým sa ustanovuje povinnosť vrátiť pomernú časť vyplateného príspevku, keď profesionálny vojak skončí dočasný služobný pomer pred skončením prevzatého záväzku. V zákone sa vymedzujú objektívne dôvody skončenia dočasného služobného pomeru, kedy sa vyplatený príspevok nevracia (zdravotné dôvody, prípadne úmrtie psofesionálneho vojaka).

MPSVaR SR | K bodu 15: V § 39a odporúčame navrhovanú osobitného jednorazového peňažného príspevku (150 000 Sk) v prípade záväzku na dočasný služobný pomer pri vzniku služobného pomeru prehodnotiť. Dôvody: Považujeme ju za neprimerane vysokú vo vzťahu k stabilizačnému príspevku v prípade záväzku na stály služobný pomer (§ 39b – 30 000 Sk). | O | N | Výšku príspevkov nie je možné oddeľovať, ale chápať ich vo vzájomnej súvislosti. Výška oboch príspevkov, v prípade ak bude záujem ozbrojených síl na získanie určitých odborných zameraní, bude variabilná, ustanovujú sa len maximá. Poskytnutie stabilizačného príspevku nadväzuje na výkon služby v dočasnom služobnom pomere a je len jedným z viacerých motivačných prvkov synergicky pôsobiacich na pokračovanie v profesionálnom výkone služby. |

MS SR

K bodu 15: § 39a 
ods. 4 písm. a) – treba posúdiť súlad tohto ustanovenia s § 8 ods. 3 zákona č. 370/1997 Z. z.

O

C

Ustanovenie § 8 ods. 3 zákona č. 370/1997 Z. z. o vojenskej službe v znení neskorších predpisov upravuje podmienky prijatia do služobného pomeru. Tieto nie je možné zamieňať so skutočnosťami, ktoré môžu nastať až počas jeho trvania. Citované ustanovenia sú v súlade.

MS SR,

Zväz vojakov A SR

K bodu 15: § 39a ods. 4 písm. f) – vychádzajú z obsahu § 39a ods. 4 písm. a) návrhu je duplicitný, preto je žiadúce ho vypustiť.

O,

Z

A

Z ustanovenia § 39a ods. 4 a § 39b ods. 3 sa vypustilo písm. f) vzhľadom na § 47 Trestného zákona.

Prip. Zväzu vojakov ASR zaslaná po termíne.

MS SR | K bodu 15: § 39a ods. 5 a § 39b ods. 4 odporúčame vypustiť. Interné predpisy môže ministerstvo vydávať bez zákonného splnomocnenia | O | N | V zásade by bolo možné súhlasiť s týmto stanoviskom. V návrhu zákona uvedené riešenie legislatívno-technicky rešpektuje a nadväzuje na platnú právnu úpravu napr. § 11 ods. 2, § 18 ods. 2, § 19 ods. 2. Dôvodom je skutočnosť, že uvedené úpravy sa týkajú relatívne úzkeho, presne definovaného okruhu osôb a upravuje sa špecifická problematika. |
MV SR | K bodu 18: V poznámke pod čiarou k odkazu 26a) nie je možné uvádzať právne predpisy, ktoré neboli vyhlásené v Zbierke zákonov Slovenskej republiky. | O | N | Vláda SR na rokovaní v januári 2002 schválila štyri návrhy zákonov upravujúcich problematiku obrany Slovenskej republiky a ozbrojených síl. Navrhovaná účinnosť týchto zákonov je od 1. marca 2002. Navrhovaná novelizácia zákona o peňažných náležitostiach vojakov musí reagovať na zmeny vyplývajúce z týchto zákonov. Jej účinnosť sa navrhuje 1. júlom 2002. Ide teda len o technickú záležitosť. V dobe prerokúvania návrhu v NR SR by už mali byť tieto zákony uverejnené v Zbierke zákonov. |

MPSVaR SR, 

MS SR

K bodu 19: Úvodnú vetu navrhujeme formulovať takto: „§ 69 sa dopĺňa odsekom 4, ktorý znie:“.

O,

O

A

Úvodná veta upravená.

MF SR | K bodu 19: navrhujeme zosúladiť s Legislatívnymi pravidlami vlády SR. | O | A | Ustanovenie upravené. |

MPSVaR SR, MŽP SR, 
Zväz vojakov A SR

K bodu 21: Nakoľko § 73 bol novelizovaný zákonom č. 563/2001 Z. z. odporúčame slová „§39 ods. 1 a 2“ nahradiť: „§ 39“.

O,

O,

O

A

Znenie upravené.

Prip. Zväzu vojakov ASR zaslaná po termíne.

GP SR

K bodu 26 (27): V prílohe č. 1 časť dôstojníci a generáli žiadame:
a) v 3. platovej triede príklad činnosti 3.15. upraviť takto: „Komplexné riadenie podsystému pri zabezpečovaní činnosti vojenského obvodového súdu alebo vojenskej obvodnej prokuratúry.“.
b) v 4. platovej triede príklad činnosti 4.16. upraviť takto: „Samostatné plnenie odborných úloh vojenskej súčasti generálnej prokuratúry Slovenskej republiky alebo riadenie podsystému pri zabezpečovaní činnosti vyššieho vojenského súdu a vyššej vojenskej prokuratúry.“. Zákonom č. 563/2001 Z. z. bola činnosť vedúceho staršieho dôstojníka – informatika vyššej vojenskej prokuratúry zaradená do 3. platovej triedy. Táto funkcia bola od roku 1998 zaradená do 4. platovej triedy. Autentická funkcia informatika vyššieho vojenského súdu je aj naďalej v súlade s príkladom činnosti 4.16. zaradená do 4. platovej triedy. Žiadame realizovať predložený návrh znenia príkladov činnosti.

Z

N

V zákone č. 563/2001 Z. z., ktorým sa menil a dopĺňal zákon č. 380/1997 Z. z. o peňažných náležitostiach vojakov v prílohe č. 1 boli vykonané len zmeny legislatívnotechnického usporiadania príkladov činností. Po vecnej stránke sa znenia príkladov činností a ich zaradenie do platových tried nezmenilo. „Samostatné plnenie odborných úloh pri zabezpečovaní vyššej vojenskej prokuratúry“ bolo od nadobudnutia účinnosti zákona zaradené ako príklad činnosti 3.16. do 3. platovej triedy. Pripomienka je nad rámec zákona. 
Po prerokovaní a vysvetlení stanovísk pripomienka ďalej neuplatňovaná.

VKP SR

K bodu 26 (27): V prílohe č. 1 v časti dôstojníci a generáli žiadame vypustiť bod 6.11.  
Odôvodnenie: Zaradenie profesionálnych vojakov Vojenskej kancelárie prezidenta SR do 6. platovej triedy bolo necitlivo podhodnotené, čo zrejme vyplynulo z neinformovanosti o náplni práce týchto funkcionárov. Nebral sa do úvahy obsah ich funkčnej náplne, z ktorej im vyplývajú povinnosti riešiť úlohy celoštátneho, celospoločenského, celoarmádneho i  medzinárodného významu, úlohy koncepčnej, usmerňovacej normotvornej, koordinačnej a organizačnej činnosti hlavného veliteľa ozbrojených síl Slovenskej republiky a služobného orgánu. Ide o  funkcionárov, ktorí riešia a pripravujú podklady pre zabezpečenie závažných úloh na úseku obrany štátu.

Z

N

S prihliadnutím na návrh nového príkladu pracovnej činnosti 7.30. jej obsah nezodpovedá zaradeniu do vyššej platovej triedy. Uvedené potvrdzuje aj obsah pracovnej činnosti uvedený v liste predkladateľa pri odôvodnení príplatku za riadenie.
Po prerokovaní a vysvetlení stanovísk pripomienka ďalej neuplatňovaná.

VKP SR | K bodu 26 (27): V prílohe č. 1 časť dôstojníci a generáli žiadame opraviť príklad činnosti 7.29. takto: „7.29. Tvorivé riešenie najzložitejších odborných úloh Vojenskej kancelária prezidenta Slovenskej republiky.“. | Z | A | Pripomienka bola akceptovaná upravením príkladu činnosti. Zmena vyplýva z § 2 pripra-vovaného zákona o ozbrojených silách, ktorého účinnosť sa predpokladá od 1. 3. 2002. |

VKP SR

K bodu 26 (27): V prílohe č. 1 časť dôstojníci a generáli žiadame doplniť príklad činnosti 7.30.: „7.30. Samostatná odborná činnosť pri zabezpečovaní výkonu funkcie prezidenta Slovenskej republiky ako hlavného veliteľa ozbrojených síl.“.

Z

N

Navrhnutý príklad činnosti svojou náročnosťou (samostatné zabezpečovanie) hierarchicky nezodpovedá zaradeniu do 7. platovej triedy, pre ktorú sa v súlade so všeobecnou charakteristikou požaduje „tvorivé riešenie úloh“, prípadne „koordinácia veľmi zložitých systémov“.
Po prerokovaní a vysvetlení stanovísk pripomienka ďalej neuplatňovaná.

MPSVaR SR

K bodu 27 a 28 (31 a 32): Zásadne nemožno súhlasiť s tým, aby ustanovenia v prílohe č. 2 a 3 nadobudli účinnosť pred 1. januárom 2003. Ak by sa uplatnili navrhované zmeny v navrhovaných reláciách došlo by k značnému porušeniu rovnováhy odmeňovania zamestnancov v štátnej službe, v jej jednotlivých segmentoch navzájom (zákon č. 312/2001 Z. z. o štátnej službe, zákon č. 370/1997 Z. z. o vojenskej službe v znení neskorších predpisov, zákon č. 200/1988 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov, zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov). Už vykonaná valorizácia platov vojakov v roku 2001 o 3 % túto rovnováhu odmeňovania štátnych zamestnancov čiastočne narušila.

Z

N

Funkčné platy profesionálnych vojakov boli od účinnosti zákona č. 380/1997 Z. z. (1. január 1998) po prvý raz zvýšené o 3 % od 1. septembra 2001 podľa § 13 ods. 2 zákona č. 472/2000 Z. z. o štátnom rozpočte Slovenskej republiky. V nadväz-nosti na prijatie zákona o štátnej službe a zákona o verejnej službe nemohlo prísť k narušeniu „rovnováhy“.
 V súvislosti s pripravovanou profesionalizáciou armády je potrebné dosiahnuť takú úroveň  peňažných náležitostí, ktorá by mohla byť jedným z výrazných motivačných prvkov pre profesionálnu službu v armáde. Navrhnuté zvýšenie funkčných platov teda nemá charakter „pravidelnej“ valorizácie určovanej vládou. Permanentné porovnávanie úrovne príjmov štátnych zamestnancov a voja-kov nemá ako celok opodstatnenie, vo väčšine prípadov ide o diametrálne odlišné postavenie zamestnancov a ich činností.
V čase predloženia materiálu na rokovanie Legislatívnej rady vlády SR nebolo rokovanie o pripomienke uzatvorené.

MF SR

K bodom 27 – 29: Nesúhlasíme s navrhovanou výškou funkčných platov a hodnostných príplatkov profesionálnych vojakov. Predstavujú výrazné zvýhodnenie tejto kategórie zamestnancov voči ostatným kategóriám ozbrojených zložiek.

Z

N

Podrobné  odôvodnenie navrhovanej úpravy  je uvedené vo vyhodnotení k všeobecne uplatňovaným pripomienkam MF SR. Ide o duplicitné uplatnenie pripomienky rovnakého zamerania. 
Po prerokovaní a vysvetlení pripomienka MF SR ďalej neuplatňovaná.

VKP SR

K bodu 30 (34):  V prílohe č. 6 doplniť bod 5 a 6 takto:
5. Vojenská kancelária prezidenta Slovenskej republiky
5.1. Náčelník Vojenskej kancelárie prezidenta SR	   8 000		8 000
5.2. Vedúci starší právnik - odborný poradca		   5 000	 
5.3. Vedúci st. dôstojník - veliteľ sídla prezidenta SR  5 000

6. Čestná stráž prezidenta Slovenskej republiky
6.1. Veliteľ Čestnej stráže prezidenta SR 		   5 000		 5 000
6.2. Zástupca veliteľ Čestnej stráže prezidenta SR        4 000			 4 000
6.3. Veliteľ roty Čestnej stráže prezidenta SR	   3 000		 3 000
	   Náčelník služby Čestnej stráže prezidenta SR
6.4. Veliteľ čaty Čestnej stráže prezidenta SR	   2 000		 2 000
6.5. Veliteľ družstva	Čestnej stráže prezidenta SR	   1 000		 1 000
  Náčelník pracoviska skupiny Čestnej stráže prezidenta SR. Odôvodnenie: Vojenská kancelária prezidenta SR je samostatná súčasť, kde náčelník Vojenskej kancelárie prezidenta SR má postavenie medzi vedúcim úradu a generálnymi riaditeľmi sekcií. 
Vedúci starší právnik - odborný poradca Vojenskej kancelárie prezidenta SR okrem iného spracúva a posudzuje návrhy koncepčných materiálov spojených súčinnostnými väzbami na príslušných činiteľov a ústredné orgány štátnej správy, posudzuje návrhy najzložitejších koncepčných materiálov a celoarmádnych programov spojených v končenej fáze s výstupom na ústredné orgány štátnej správy; posudzuje a spracúva pripomienky k návrhom právnych predpisov v pôsobnosti Ministerstva obrany SR predkladaných Národnej rade SR. Spracováva materiály a v súčinnosti s príslušnými ministerstvami SR, ostatnými ústrednými orgánmi štátnej správy, rieši žiadosti, sťažnosti a návrhy rôzneho druhu, pokiaľ sa týkajú ozbrojených síl, vrátane návrhov rozhodnutí o udelení milosti.
Vedúci starší dôstojník - veliteľ sídla prezidenta SR metodicky riadi a kontroluje činnosť útvaru Čestnej stráže prezidenta SR, organizuje a zabezpečuje vojenské pocty, organizačne zabezpečuje návštevy prezidenta SR a jeho delegácie v štáboch a  útvaroch ASR. Organizuje a zabezpečuje čestné stráženie sídla prezidenta SR, vypracováva základné riadiace dokumenty pre činnosť Čestnej stráže prezidenta SR, spracováva dokumentáciu na zabezpečenie činnosti Kancelárie prezidenta SR, Vojenskej kancelárie prezidenta SR a Čestnej stráže prezidenta SR za situácie zvýšeného ohrozenia štátu a za brannej pohotovosti štátu, pripravuje dekréty na menovanie a odvolanie funkcionárov Rady obrany štátu, dekréty na menovanie rektorov vysokých vojenských škôl a dekréty na menovanie a povýšenie generálov.
Súčasne sa odstraňuje formálny nedostatok v tom, že Vojenská kancelária prezidenta SR nie je súčasťou MO SR, ale je zriadená osobitným zákonom.

Z

C

V § 11 zákona je ustanovené, akému profesionálnemu vojakovi patrí príplatok za riadenie (riadenie podriadených vojakov a zamestnancov alebo riadenie organizačného systému). Metodické riadenie nezakladá nárok na priznanie príplatku za riadenie. V súlade s § 11 zákona a na základe uvedenej skutočnosti nemožno priznať príplatok za riadenie pre funkcie  vedúci starší právnik – odborný poradca VKP SR a vedúci starší dôstojník – veliteľ sídla prezidenta SR.
Na základe uvedeného sa v návrhu zákona ustanovuje príplatok za riadenie len pre náčelníka VKP SR.
Príplatky za riadenie pre útvar čestnej stráže prezidenta SR nie je potrebné osobitne ustanovovať, nakoľko tento má organizačnú štruktúru práporu, podľa čoho patria profesionálnym vojakom vykonávajúcim funkcie na tomto útvare príplatky za riadenie v takej výške ako na prápore. Návrh na vyššie príplatky za riadenie nemá opodstatnenie. 
Po prerokovaní a vysvetlení stanovísk VKP SR súhlasí s vyššie uvedeným riešením.

MS SR

K bodu 30 (34): Funkciu „Generálny riaditeľ inšpekcie ministra obrany“ navrhujeme zaradiť medzi funkcie za bod 1.3., t. j. za funkciu „generálny riaditeľ sekcie“ a funkciu „náčelník generálneho štábu“.
Odôvodnenie: Podľa § 5 ods. 1 a 2 zákona č. 575/2001 Z. z. o organizácii činnosti vlády a organizácii ústrednej štátnej správy; najmä odseku 1, podľa ktorého „Ministerstvo sa člení na sekcie a odbory, prípadne iné organizačné útvary“; za taký „iný organizačný útvar“ je logické považovať aj inšpekciu ministra obrany a ak takúto „inšpekciu“ riadi a jej činnosť kontroluje „generálny riaditeľ“, tak sa javí prirodzené vyvodzovať, že inšpekcia je postavená na úroveň sekcie a že aj číslica „7 000“ bude nahradená číslicou „8 000“ aká je určená pre generálneho riaditeľa sekcie.

O

N

V prílohe č. 6 sa rozlišujú jednotlivé funkcie a k nim priradené výšky príplatku za riadenie. V doterajšej právnej úprave je výška príplatku za riadenie náčelníka generálneho štábu, jeho zástupcu a generálneho riaditeľa sekcie ustanovená sumou 10 000 Sk, výška príplatku za riadenie pre generálneho riaditeľa inšpekcie je ustanovená vo výške 8 000 Sk. Predložený návrh výraznejšie diferencuje tento príplatok v závislosti na stupni riadenia. Z formálnej zhody časti jednotlivých funkcií nie je možné vyvodzovať aj požiadavku na rovnakú výšku príplatku za riadenie.

MF SR,

MVRR SR

K čl. II: Termín účinnosti zákona od 1. júla 2002 je v rozpore s § 12 odsek 2 zákona č. 568/2001 Z. z. o štátnom rozpočte na rok 2002. § 12 ods. 2 cit. zákona znie: Funkčné platy profesionálnych vojakov sa v roku 2002 zvýšia o 0 %.

Z, 

O

N

Pripomienkujúci subjekt zamieňa realizáciu § 7 ods. 1 zákona č. 380/1997 Z. z., ktorý predpokladá valorizáciu funkčných platov o percento ustanovené v zákone o štátnom rozpočte Slovenskej republiky s novou právnou úpravou tejto problematiky. V legislatívnom konaní je v tomto prípade potrebné splniť podmienky § 51 zákona č. 303/1995 Z. z. o rozpočtových pravidlách v znení neskorších predpisov.
Po prerokovaní a vysvetlení pripomienka MF SR ďalej neuplatňovaná..

ÚV SR SeOB

Nad rámec návrhu zákona: K § 12 ods. 1: Zákon č. 370/1997 Z. z. o vojenskej službe v znení neskorších predpisov v ustanovení § 17 ods. 2 a 3 pripúšťa poverenie výkonom (voľnej – neobsadenej) funkcie na rovnakej a vyššej úrovni riadenia. Zákon č. 380/1997 Z. z. o peňažných náležitostiach vojakov v znení zákona č. 563/2001 Z. z. v ustanovení § 12 ods. 1 však pripúšťa poskytnutie príplatku za zastupovanie iba za zastupovanie na vyššom stupni riadenia, t. j. nerieši poskytnutie tohoto príplatku za zastupovanie na rovnakom stupni riadenia. Vzhľadom na uvedené odporúčame, aby v pripravovanej novele zákona č. 380/1997 Z. z. bolo právne upravené aj poskytovanie príplatku za zastupovanie aj za výkon dočasne voľných – neobsadených funkcii na rovnakej úrovni riadenia.

Z

N

Právna úprava poskytovania príplatku za zastupovanie sa vo všetkých právnych úpravách viaže k zastupovaniu (povereniu) na vyššom stupni riadenia, pričom nemôže ísť o zastupovanie, ktoré vyplýva z funkčných povinností profesionálneho vojaka alebo zamestnanca Súbeh poskytovania príplatku za zastupovanie a príplatku za riadenie ustanovenie odseku 3citovaného paragrafu neumožňuje. Z uvedeného vyplýva, že nie je dôvod osobitne ustanovovať príplatok za zastupovanie na rovnakej úrovni riadenia. Túto otázku je možné riešiť použitím § 22 zákona.
Po prerokovaní a vysvetlení stanovísk pripomienka ďalej neuplatňovaná.

MK SR | Nad rámec návrhu zákona: Odporúčame dopracovať aj poskytovanie peňažných náležitostí vojakom vykonávajúcim povinnú vojenskú službu v prípadoch ich vyslania mimo územia Slovenskej republiky. Podľa návrhu zákona o ozbrojených silách Slovenskej republiky je možné vyslanie vojaka povinnej vojenskej služby na plnenie úloh mimo nášho územia (§ 12). Túto možnosť je preto potrebné premietnuť aj do predloženého návrhu zákona. | O | A | Pripomienka akceptovaná doplnením nového bodu, ktorým sa vkladá § 73a komplexne upravujúci poskytovanie peňažných náležitostí vojakom vykonávajúcim povinnú vojenskú službu pri ich vyslaní mimo územia Slovenskej republiky a aj niektoré špecifické situácie pri vyslaní profesionálnych vojakov vyplývajúcich z § 12 návrhu zákona o ozbrojených silách Slovenskej republiky. |
ÚV SR Se ĽPaM | Nad rámec návrhu zákona: Odporúčame v § 6 ods. 2 upraviť text tohto ustanovenia na „s plánovanou generálskou hodnosťou“. | O | A | Pripomienka akceptovaná úpravou odseku 1. Po úprave sú znenia v oboch odsekoch zhodné. |

ÚV SR SeOB

Nad rámec návrhu zákona: Žiadame prílohu č. 5 (Prídavok za výsluhu rokov) zosúladiť so zákonmi upravujúcimi platové pomery policajtov, ktorých „platové postupy“ závislé od času služby sú po 2, 3 a 4 rokoch služby do hranice 32 služobných rokov. Postup  zvyšovania prídavku za výsluhu rokov po prijatí do služobného pomeru (po 5, 4 a 3 rokoch) nemá dostatočný motivačný aspekt pre „náborovaných“ uchádzačov o služobný pomer.

Z

N

V predloženom návrhu zákona sú zapracované len  prvky odmeňovania a zmeny a návrhy, ktoré vyplynuli z dokumentu Ozbrojené sily - model 2010 a s ktorými sa súčasne uvažovalo aj pri tvorbe rozpočtu na budúci a ďalšie rozpočtové roky. Úprava prídavku za výsluhu rokov je v tomto smere nad rámec dokumentu Ozbrojené sily model 2010 a preto by ju ani nebolo možné finančne zabezpečiť z vlastných zdrojov tak, ako to predpokladá celý návrh zákona. Viaceré úpravy v návrhu zákona (najmä návrh na zvyšovanie funkčných platov a hodnostných príplatkov) majú za cieľ motivovať civilnú verejnosť na vstup do armády, pričom výraznejší nárast sa navrhuje v najnižších platových triedach a pre najnižšie hodnosti (t. j. pre tie kategórie, ktoré majú nižší zápočet času služby).
Pripomienka bola prerokovaná.
Po prerokovaní a vysvetlení stanovísk pripomienka ďalej neuplatňovaná.